b'\n_START_ARTICLE_\nJo\xc5\xbee Kimovec\n_START_SECTION_\n\xc5\xbdivljenje\n_START_PARAGRAPH_\nV dru\xc5\xbeini je bilo 5 otrok, tri h\xc4\x8derke in dva sina; izmed sinov je Jo\xc5\xbee najstarej\xc5\xa1i. Pri petih letih starosti je za\xc4\x8del pomagati pri delu na kmetiji. Doma so imeli hribovsko kmetijo, ob njej pa tudi lesarsko obrt in trgovino. Ko se je za\xc4\x8dela 2. svetovna vojna, je njihova dejavnost povsem propadla._NEWLINE_Pred vojno je Jo\xc5\xbee leto in pol hodil na Osnovno \xc5\xa1olo Va\xc4\x8de. Ko je izbruhnila vojna, je hodil na Va\xc4\x8de v nem\xc5\xa1ko \xc5\xa1olo. Po vojni je hodil v \xc5\xa1olo \xc5\xa1e dve leti in s tem je bilo njegovo izobra\xc5\xbeevanje zaklju\xc4\x8deno. Njihova hi\xc5\xa1a je bila partizanska in \xc5\xbeiveli so v strahu. Jo\xc5\xbee vsaj eno leto ni spal doma, ampak skrivaje po raznih okoli\xc5\xa1kih kozolcih in v Morav\xc4\x8dah. Vojno je pre\xc5\xbeivela cela dru\xc5\xbeina._NEWLINE_Po vojni so se doma pre\xc5\xbeivljali samo s kmetovanjem. Sodeloval je v delovni brigadi\xc2\xa0\xc2\xbb\xc5\xa0martno 1949\xc2\xab, nato pa je 6 mesecev delal v rudniku v Zagorju. Pri delu mu je odtrgalo prst in ko se je pozdravil, je na \xc5\xbeeljo doma\xc4\x8dih ostal doma, na kmetiji. Leta 1952 je od\xc5\xa1el k vojakom, od koder se je vrnil leta 1954._NEWLINE_Leta 1955 se je zaposlil v kamnolomu, v bli\xc5\xbenjem Zapodju. Po 6 letih so ga prekvalificirali v \xc5\xa1oferja. 19 let je bil \xc5\xa1ofer. Med tem je bil dve leti v bolni\xc5\xa1kem stale\xc5\xbeu zaradi te\xc5\xbeav s hrbtenico. V maju leta 1988 se je upokojil.'